open-index/open-wikipedia-markdown huggingface dataset:
הר חבקוק

**הר חבקוק** הוא הר בגליל התחתון המזרחי באזור כנרת והעמקים. גובהו 194.6 מטרים. ההר שוכן כ-2 קילומטרים צפונית לחוקוק ולעין חבקוק, על ההר פזורים מתקנים חקלאיים ושרידי ביצור מהתקופה הרומית, כמו כן למרגלות ההר נמצא קברו של הנביא חבקוק

## מקור השם
הר חבקוק קרוי על שם הנביא חבקוק, חבקוק היה אחד מנביאי המקרא, מתקופת הבית הראשון. על פי מסורות מסוימות ניתן להסיק שחבקוק פעל בימי מנשה המלך.

## היסטוריה
הר חבקוק שימש בתקופה של המנדט הבריטי כנקודת מדידה במיפוי הבריטי של ארץ ישראל. במאה ה-20 הר חבקוק הפך לאחד מסמלי המאבק והקרבות בישראל, כאשר שחרורו במלחמת העצמאות בשנת 1948 הביא לשחרור הכפרים היהודיים בסביבה. מאז הר חבקוק הפך למוקד תיירותי ותרבותי חשוב בישראל, שבו מתקיימים אירועים תרבותיים, טקסים דתיים, ופעילויות טיול רבות.
## מערת חבקוק
מערת חבקוק נחצבה במדרון הדרומי-מערבי של הר חבקוק, ממזרח לכביש 65 ולקבר חבקוק. המערה תועדה לראשונה בסקר שנערך בשנת 2009 לקראת הרחבת כביש 65.

במדרון ההר לרגלי המערה נמצאה חורבת חוקוק הסמוכה למערת חוקוק, באזורים שממזרח, מדרום ובעיקר מצפון לחורבה שכן יישוב גדול בתקופות הרומית והביזנטית.

## מסלולי ההר
המסלול מתחיל ממצודת חוקוק, משם מתקדמים צפונה בדרך המובילה למצפה צ'רה, מעט לפני המצפה פונים צפונה לעבר שער בקר ומשם אל מכלאת הבקר, מהמכלאה הדרך ממשיכה לכיוון בריכת המים מבטון, שהיא חלק ממערכת מי השתייה של חוקוק. מהבריכה מעפילים לראש הר חבקוק, המקום התיירותי העיקרי בהר חבקוק הוא מסמר הפלדה ששימש כנקודת מדידה (נקודת טריג) במיפוי הבריטי של ארץ ישראל.

## הנוף מההר
מפסגת ההר ניתן לראות מצפון את צפת, הר מצפה הימים ונחל עמוד, ממזרח את רמת הגולן, בקעת גינוסר, עמק הירדן והכנרת ומדרום את מצוק הארבל, טבריה והר השולחן של קרני חיטין.

## צמחייה באזור
בין אזור חוקוק לקבר חבקוק זוהה גיאופריט נמוך תאנה (Ficus carica), שהיא אחת משבעת המינים של ארץ ישראל. ישנם גם עצים היסטוריים אחרים כמו האלון העתיק בקיבוץ צובה, והאלה האטלנטית (Quercus atlantica)

## החיות בהר חבקוק
באזור החולה ליד הר חבקוק יש מגוון רחב של עופות ובעלי חיים אחרים כגון: תן זהוב, חזיר בר, ונמייה בנוסף לכך נמצאו מינים שונים של עטלפים ושל יונקים שחיים באזור.

## הערות שוליים

חבקוק
GrapheneOS

**GrapheneOS** (לשעבר **Android Hardening** או **AndroidHardening**) היא מערכת הפעלה סלולרית מבוססת אנדרואיד, עם דגש על קוד פתוח, פרטיות ואבטחה עבור מכשירי Google Pixel נבחרים, כולל סמארטפונים, טאבלטים ומתקפלים, המומלצת על ידי אדוארד סנודן.

## קישורים חיצוניים
* 

קטגוריה:מערכות הפעלה
סקוט סיבר

**סקוט סיבר** (באנגלית: **Scott Seiver**; נולד ב-14 באפריל 1985) הוא שחקן פוקר אמריקאי אשר זכה בשבעה צמידי אליפות העולם בפוקר ובסבב הפוקר העולמי, ובתואר שחקן השנה של אליפות העולם בפוקר ב-2024.

## ביוגרפיה
סיבר למד תואר ראשון בכלכלה ומדעי המחשב באוניברסיטת בראון, שם החל לשחק פוקר בעיקר באינטרנט עד שסיים את לימודיו ב-2007, השנה בא נכנס לכסף בטורניר אליפות העולם בפוקר בפעם הראשונה. שנה לאחר מכן זכה בצמיד אליפות העולם בפוקר הראשון שלו, כאשר ניצח בטורניר No Limit טקסס הולדם בעל עלות כניסה של 5,000 דולר, ובפרס של כ-756 אלף דולר.

ב-2011 זכה לראשונה ביותר ממיליון דולר בטורניר אחד, כאשר ניצח בטורניר האליפות של סבב הפוקר העולמי ובפרס של כ-1.6 מיליון דולר.

ב-2015 סיבר השתתף בטורניר ה-Super High Roller Bowl הראשון, בעל עלות כניסה של 500 אלף דולר, סיים במקום השני וזכה ב-5.16 מיליון דולר, זכייתו הגדולה ביותר.

במהלך השנים סיבר הגיע מספר פעמים לשולחן הגמר של טורניר במסגרת אליפות העולם בפוקר, אך זכייתו השנייה בצמיד הייתה עשור לאחר הזכייה הראשונה, כאשר ניצח בטורניר אליפות ה-Limit טקסס הולדם ובפרס של כ-296 אלף דולר. שנה לאחר מכן זכה בצמיד השלישי שלו כאשר ניצח בטורניר Razz ובכ-301 אלף דולר. ב-2022 זכה בצמיד הרביעי שלו, ובשני בטורניר No Limit טקסס הולדם.

ב-2024 סיבר זכה בצמיד החמישי שלו באליפות האומהה הולדם Hi-Lo 8 or Better. בראיון לאחר הזכייה אמר שהסיבה העיקרית שהחליט להשקיע בשנה זו בטורנירים, היא לנסות להבטיח את מקומו בהיכל התהילה של הפוקר, אליו יוכל להיבחר החל מ-2025 לאחר שיהיה בן 40. במהלך חודש יוני סיבר זכה בשני צמידים נוספים, השני שלו ב-Razz והראשון ב-. במהלך אותה שנה הגיע פעמיים נוספות לשולחן הגמר וסיים במקומות השלישי והשישי, וסך הכל סיים 17 פעמים בכסף. בסוף הסבב הוכרז כשחקן השנה של אליפות העולם בפוקר.

למרות הצלחתו בטורנירי פוקר, ובמסגרת אליפות העולם בפוקר בפרט, סיבר מוכר כשחקן Mixed Games, והוא משחק במשחקי הכסף בעלי הכניסה הגבוהים ביותר בעולם המתקיימים בלאס וגאס.

נכון ליוני 2024, סיבר זכה בסך של כ-26.8 מיליון דולר מטורנירי פוקר, כשמתוכם כ-7.7 מיליון דולר בסבב אליפות העולם.

### צמידי אליפות העולם בפוקר

## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:זוכי שחקן השנה של אליפות העולם בפוקר
קטגוריה:אמריקאים שנולדו ב-1985
יער כברי

**יער כברי** הנקרא על שם קיבוץ כברי (**כבריתא** לפי התלמוד) נמצא באזור הגליל המערבי.הוא מתחיל מ-גוש הרי מירון מערבה ועד למישור חוף הגליל, היער שוכן בשני צידי כביש צומת כברי-מעלות (כביש 89), בגובה של עד 250 מטר מעל פני הים. המקום כולל בתוכו מגוון מקומות: עין געתון, גבעת המשוריין, גן יערני-ארכאולוגי קק"ל, נחל געתון, עין אשחר, ועין מרב

בתוך היער נמצא חניון השיירה שבו יש שולחנות, מים לשתייה, אנדרטה לזכר שיירת יחיעם, חניון משתלת כברי, וחניון שולמן מול הכניסה ליחיעם, שבו מצפור ושלד של משוריין שהיה בשיירת יחיעם. לחניונים אילו ניתן להגיע מכיוון נהריה.

## צמחייה
ביער כברי יש בעיקר עצי מחט, עצי ברוש, עצי בוסתן, עצי תאנה, תות, שקד, עצי כליל החורש, אלון מצוי וחרוב. ביער יש חורשים טבעיים, יערות נטועים, נחלים ומעיינות.

## שיירת יחיעם

שיירת יחיעם יצאה במלחמת העצמאות, 27 במרץ 1948, להביא אספקה מנהריה לקיבוץ יחיעם. בדרך למטרה שלהם, הם נתקלו בכנופיות ואירועים אלימים שנוצרו על ידי הכוח הערבי, סמוך לכברי. בעקבות האירועים והכנופיות, 47 מאנשי השיירת נהרגו, התושבים אשר גרו בגליל המערבי ראו את כל האירועים אך לא היה להם ניתן לסייע.

לשם האירוע הקשה הוקמה אנדרטה ביער כברי. האנדרטה הוקמה ב-1969 על ידי חיליק ערד, שאחיו משה פלוצר היה בין נופלי השיירה. באנדרטה ניתן למצוא שלטים המתארים את הקרב וגם מידע כללי על המקום. בנוסף, ניתן למצוא קיר זיכרון העשוי מבטון מפוסל, ולצד המסלול נמצאים שרידי חמישה כלי רכב משוריינים הנמצאים באותו מקום בו נפלו.

## מסלול בגבעת המשוריין
מסלול פשוט שאורכו 700 מטרים והוא מסלול מעגלי. המסלול מתחיל מחניון שהציבה קק"ל למרגלות ערבה. במסלול ניתן לפגוש גבעת מערבה, שוחות שחופרו על ידי לוחמי הפלמ"ח בימי מלחמת העצמאות, חפירות בגבעת הטרשים והרבה צמחייה.

## הערות שוליים

קטגוריה:הגליל המערבי
קטגוריה:ישראל: יערות
הר סהרונים

**הר סהרונים** הוא רכס צר באזור הר הנגב שנמצא במזרח מכתש רמון, ההר מתנשא עד לגובה 576 מטר, הוא חלק מ"הקיר" הדרומי של מכתש רמון. מפסגת הר סהרונים יש תצפית אל מכתש רמון, קניון נחל נקרות ורכסי ההרים שבמזרח. הוא אתר טיולים וטיפוס מוביל באזור, עם מסלולי טיול מסוימים שמגיעים לראשית ההר ולנקודות תצפית.

## מקור השם
השם עין סהרונים נובע מצמח סהרון הגדל באזור. מצד סהרונים (מכונה גם חאן סהרונים, מצד מחלת, קסר אלעין או חאן שער רמון) הוא מצודה נבטית על דרך הבשמים, בלב מכתש רמון, הקרויה על שם צמח סהרון משתלשל שגדל לידו.

## מיקום גאוגרפי ומידע גאוגרפי
ההר סמוך לים המלח, בצד המזרחי של מכתש רמון, הנקודה הגבוהה ביותר של ההר היא 576 מטר, גובהו מעל פני הים הוא 1040 מטר, אורך מסלול הטיול הוא 6.5 ק"מ, חניון לילה נמצא בנחל גוונים. חניון סהרונים המהווה את נקודת ההתחלה של המסלול, וחניון יום עין סהרונים מהווה את נקודת הסיום של המסלול.

## גיאומורפולוגיה
רצפת ההר מלאת אבנים, אדמה קשה ואדמה אבקית. "כרבולות" של זיקים, מצלעות, מצוקים עמוקים וצורות מופלאות של סלעים בחציריו הערוכים כמו צוקים, סולמות ואריחים.

## היסטוריה וארכאולוגיה
באתר יש ממצאים ארכאולוגיים רבים. על שפת המכתש מוצגות כתריסר יצירות שפוסלו במקום בשנים 1986-1988 מעשה ידי פסלים מהארץ ומחוצה לה הר סהרונים ועין סהרונים שימשו כנקודת מעבר חשובה בדרך הבשמים הנבטית. חאן סהרונים היה פונדק דרכים ששימש כתחנת לילה עבור שיירות הגמלים שנעו בדרך זו, מעבירות סחורות רבות כמו מור ולבונה מהעיר פטרה לנמל עזה. המבנה שוחזר בחלקו ועבר טיפולי שימור ארכאולוגיים.

## צמחייה
הר סהרונים ידוע בצמחייתו הייחודית והמגוונת. בשל גובהו ותנאי האקלים הקשים, הר סהרונים מאפשר חיים למגוון רחב של צמחים שאינם נפוצים באזור. כמה מהם יכולים להראות אקזוטיים בגלל הצורה או הצבע שלהם. בין הצמחים המפורסמים שניתן למצוא בהר סהרונים נמנים פרחי קטיפה, צמח הלוטוס וצמחי יער כמו תמרים וסנטה הצמחים הללו מוסיפים צבע וחיים לנוף המדברי והם חלק מהמגוון הביולוגי הייחודי של הר סהרונים. גם בהר ובאזור מכתש רמון הצמח הבולט באזור הוא צמח הסהרון המשולשל, שקיבל את שמו בשל צורתו המשולשת הייחודית.

## בעלי חיים ייחודיים
הר סהרונים ועין סהרונים הם מקום במכתש רמון שמציע מגוון רחב של בעלי חיים ייחודיים. עין סהרונים, המעיין היחיד במכתש, משמש מקור מים לבעלי חיים רבים ומגוונים. כמה מבעלי החיים שניתן למצוא באזור הם הפרא, יעלים, חמורי בר ומגוון ציפורים.

## קישורים חיצוניים

## הערות שוליים

קטגוריה:מכתש רמון
קטגוריה:הנגב: הרים
נחל שגור

**נחל שגור** (בערבית: **وادِي الشَّاغور,** תעתיק מדויק: ואדי אל-שאע'וּר), הנמצא באזור בקעת בית כרם, ומכונה גם נחל גמל, הוא נחל אכזב הנמצא בגבול בין הגליל העליון לתחתון והוא יובל של נחל חילזון. אורכו של הנחל כ-9 קילומטרים. המסלול מתאפיין בצורה מעגלית ובצמחיית חורש ים תיכוני: לבנה רפואי, אלון מצוי, אדר סורי ועוד צמחים מטפסים. חלקו המרכזי קניוני ומעליו נטוי גשר למטיילים.

## זיהום נחל שגור
נחל שגור המנקז את הבקעה לנחל חלזון מזוהם בשנים האחרונות באופן רציף כתוצאה מהביוב הזורם מהכפרים דיר אל-אסד, בענה ומג'ד אל-כרום. משנת 1995 זורם הביוב אל השטח הפתוח ומשם מתנקז אל הנחל. זרימת הביוב הופכת את הנחל למפגע תברואתי. כמו כן היא מפגע סביבתי, משום שהביוב מחלחל לאדמה ומזהם את מי האקוויפר. נוסף על כך הזיהום מונע ממטיילים לטייל בקניון נחל שגור

## פריחה בנחל שגור
בחודשי החורף ובתחילת האביב יש פריחה של צמחים רבים בשטחי הקניון כדוגמת: רקפות לבנות, כלניות, סחלבים, חרציות עטורות לבנה רפואי אלון מצוי אדר סורי ועוד צמחים מטפסים.

## בעלי חיים בנחל שגור
בעלי החיים המצויים באזור הנחל: שפני סלע ועופות דורסים.

## לקריאה נוספת
* קניון נחל שגור שמורת הטבע נחל גמל

## הערות שוליים

קטגוריה:הגליל העליון: נחלים
קטגוריה:הגליל התחתון: נחלים
הר תמנע

**הר תמנע** (בערבית: جَبَل تمنَع) נמצא בהרי אילת, בדרום הערבה כ-1.5 ק"מ מהכניסה לפארק תמנע.

## גאוגרפיה
גובהו 453 מטרים מעל לפני הים. ההר ממוקם במרכז בקעת תמנע ומורכב מסלעי יסוד, כדוגמת גרניט, שהתגבשו מהמגמה בעומק קרומו של כדור הארץ. ניתן לראות מפסגת ההר את בקעת תמנע, צוקי תמנע, הערבה, הרי אילת, הרי אדום, ראש מפרץ אילת, מעלה מילחן, הר ברך, הר ארגמן וחולות סמר.

נופו של הר תמנע בצורת מספר מדרונות תלולים וקווי רכס המשווים לו מראה של שיני מסור. על פסגת הר תמנע מעל אבני החול ניתן למצוא דולומיט חולי, ופצלים. מעל סלעי היסוד בהר ישנן שכבות של סלעי משקע. סלעי המשקע הימיים הם גיר דולומיט, קירטון, צור, חוור, חרסית ופצלים.

הר תמנע הוא בצורת טרפז סימטרי, הנראה כטבלה אופקית רחבה ונוקשה של אבן חול מתקופת הקמבריום.

## מסלול הטיול
הר תמנע משולב עם אתרי טיול אחרים בשביל הטיולים הלאומי בישראל ושמו שביל ישראל. אורך המסלול משתרע ל-6 ק"מ והוא מתאפיין כקו ארוך. משך המסלול מתחיל מהכניסה לפארק תמנע, כעבור עשרות מטרים ניתן למצוא את "נחל אלכסון". שמו של הנחל ניתן בשל נקודת ההתחלה של הצפייה בהר, שביל ישראל עולה בדרך עפר, מכיוון דרום מערב, על ידי חציית אלכסון של גוש ההר.

## היווצרות הר תמנע
הפעילות שגרמה להיווצרותם של סלעי היסוד בהר, החלה את התרחשותה בעידן הפרה קמבריום, לפני יותר מ-530 מיליון שנה. פסגת הר תמנע מכונה גם "המזבח הקמברי" בשל פסגתו השטוחה דמוית המזבח של ההר שמורכבת מסלע חול דולומיטית.

לפני שבעים מיליון שנה פסגת הר תמנע החלה להתרומם, עקב כך נגרם קימוט בהר. שכבות הגיר שהסתירו את כיפות ההר נסדקו, דרך סדקים אלו, מי הגשמים חדרו ושכבות אבן החול שמתחת לגיר נסחפו. כאשר אבני החול העתיקות נסחפו, אבני חול אדומות דקות גרגר הצטברו וכך נוצר מצוק בחלקו הדרומי של ההר.

## החי והצומח
החי השוכן בהר תמנע ובקרבתו: ישימונית תמנע, היא שממית סולטרית, אשר מצויה בכתמי חולות בערבה ובנחל תמנע שבאזור הר תמנע. הצמחים הנפוצים בהר הם: פורקסיאלה שבירה והקוץ ריסן.

## הערות שוליים

תמנע
נחל פרסה

**נחל פרסה** הוא נחל אכזב בדרום מדבר יהודה, שמקורו ברכס חצרה ושפכו ב, ליד ים המלח. אורכו כ-17 קילומטרים, והוא ידוע בעיקר בגלל המפל הענק שנמצא בחלקו העליון, שגובהו כ-70 מטרים, והקניון שבחלקו התחתון.

## שם הנחל
המקום נקרא נחל פרסה על שם סלע ענק בצורת פרסה שמי השיטפונות זורמים דרכו.

## מפל הפרסה
חלקו העליון של הנחל הוא שמורת טבע סגורה, ואסור לגלוש בה. ובה נמצא מפל הפרסה הגבוה. בחלקו התחתון של הנחל נמצא ערוץ קטן ותלול שבהמשכו חובר לערוץ המרכזי, ומכונה **נחל פרסנון**. לאורכו שלשה נקודות לגלישת סנפלינג, הראשונה בגובה של כ-30 מטרים, הגלישה השנייה היא מגובה של כ-20 מטר, ולאחר התצפית על סלע הפרסה יש נקודת גלישה נוספת מגובה של כ-15 מטר. משם יוצאים בדרך מישורית בתוואי הנחל לעבר כביש 90.

## קישורים חיצוניים
* ערוץ פרסנון (נחל פרסה תחתון) הוראות בטיחות למסלול הסנפלינג, באתר **קניונינג בכנען**

## הערות שוליים

קטגוריה:מדבר יהודה: נחלים
קטגוריה:נחלי ישראל הנשפכים לים המלח
הר פקיעין

**הר פקיעין** נמצא על רכס במרכז הגליל העליון שמעל שלושת הכפרים הדרוזים חורפיש, בית ג'ן ופקיעין. גובהו של הר פקיעין הוא 886 מטרים.

## היסטוריה
ניתן למצוא שרידי ישוב מהתקופה הביזנטית בהר פקיעין. התקופה הביזנטית היא תקופה בתולדות ארץ ישראל בין השנים 324 ו-638, בתקופה זו נשלטה הארץ על ידי האימפריה הביזנטית.

## שמות ההר
שמו הערבי של ההר הוא ג"בל רח"אסון.שמו העברי של ההר הוא הר פקיעין. מקור השם הוא במילה הטורקית בהצ'ה שבתרגום לעברית זה גן. יש המכנים את הר פקיעין "ארץ המערות" עקב מערות רבות שפזורות בהר.

## גאוגרפיה
בחלקו העליון של ההר מצויים מאות "הוטות". הוטה הוא תוצר של המסה אשר במהלכו מחלחלים מים בסדקי הסלע של ההר והורסים אותו באיטיות. עם השנים הסדק קורס ונוצר בור בחלק העליון של ההר. כתוצאה מתהליך זה נוצרה מערה ארוכה וצרה בעומק של עשרות ואף מאות מטרים מתחת לפני הקרקע. התופעה נפוצה בעיקר בסביבת הר מירון והר פקיעין, נמצאו בהרים אלה מעל כ-200 הוטות. בהר פקיעין ישנם כ-245 מערות.

## מסלול
המסלול מתחיל מבית ג'ו או מפקיעין ומסתיים בחורפיש. אורכו המלא של מסלול ההר הוא כ-15 קילומטר. במשך הליכת המסלול ניתן לראות תצפית לכל שמורת הר מירון. המסלול מורכב משני שבילים. השביל הראשון ממשיך לאורך נחל כזיב, בעוד שהשביל השני ממשיך לטיפוס על מדרון הר פקיעין.

## הערות שוליים

פקיעין
קטגוריה:פקיעין
נחל בירנית

**נחל בירנית** הוא נחל השוכן במערב הגליל העליון, בין נטועה לפסוטה. אורכו כ-6 קילומטר.

## פירוש השם
השם בירנית המופיע במקרא פירושו ״מצודה״. נחל בירנית נקרא על שם הר בירנית הסמוך אליו. כמו כן נמצא בסמוך אליו הבסיס בירנית. ובערבית ואדי אל-חמאם (״נחל היונים״) הנחל מתחיל כקילומטר מצפון מערב ליישוב מתת ובהמשך יורד מערבה לכיוון עמק עקרב ומתחבר לנחל שורך.

## הטבע בנחל
הטבע בנחל בירנית הוא מסוג חורש ים תיכוני הכולל: אלה ארצישראלית, אלון מצוי, וחרוב מצוי.

## אקלים
האקלים המאפיין את הנחל: בחורף גשום וקריר וקיץ חם ויבש.

## שבילים
הכניסה לנחל מכביש 899 ומעמק עקרב. מסלול הנחל בדרגת קושי בינונית, רוב המסלול מוצל. בימי מלחמת "חרבות ברזל" ייתכנו הגבלות, בשל הקרבה לגבול לבנון.

## הערות שוליים

קטגוריה:הגליל העליון: נחלים
בריכת צפירה

**בריכת צפירה** נמצאת בחלקו העליון של נחל צאלים, באזור מדבר יהודה וים המלח. בריכת צפירה היא גב מים עמוק, המוקף צוקים כאשר חלקו הקדמי פתוח ויוצר מפל בגובה 100 מטרים, הנשפך אל נחל צאלים. לאחר שיטפונות החורף הבריכה מתמלאת במים, ולרוב יש בה מים רוב ימות השנה. 

ברכת צפירה נמצאת בנ"צ 1763.0829 והגישה אליה מבקעת קנאים.

## אטימולוגיה
מקור השם העברי בריכת צפירה הוא השם הערבי **בַּרַכַּת** **סַ'פירָה** (**بركة صَفّيرَة**), שפירושו המילולי הוא **בריכת שריקה**. משמעות המילה העברית **צפירה** איננה רק קולו של הצופָר אלא גם שחר.

בריכת צפירה המקורית הייתה בריכה גדולה עם דופן מבטון הממוקמת ממערב לגב הגדול הנושא את השם הזה. עם הזמן הרסו השיטפונות באזור את הבטון, ושמה של הבריכה "נדד" מזרחה.

## מסלול לבריכת צפירה
תחילת המסלול הוא בחניון הלילה של בריכת צפירה (מסלול הלוך וחזור), הנמצא בסמוך לכפר הנוקדים והעיר ערד. אורך המסלול הוא 1.3 ק"מ עד הבריכה, המסלול כ-3.5 ק"מ.

## בעלי חיים
בעלי החיים האופיינים בקרבת בריכת צפירה: יונקים: יעלים, שפני סלע, מכרסם קוצן זהוב. עופות: מיני סלעית, קורא, טריסטרמית, שחור זנב, עופות דורסים כמו נשרים, עקב עיטי ובז מדברי ועוד.

## צמחייה
רוב הצמחים נמצאים במפנה הצפוני המוצל, ביניהם שיחי רותם המדבר, מלוח, מרווה ריחנית וזוגן השיח, חצבים ואצבוע.

## נקודות עניין
* בריכות נעמה וצפירה ותצפיות נוף מעולות על נחל צאלים
* הר קנאים ועין נמר
* דרום מדבר יהודה

## הערות שוליים

צפירה
קטגוריה:מדבר יהודה
מפל רסיסים

**מפל רסיסים** הוא מפל גדול בערוצו של נחל סער שברמת הגולן. מיקומו של המפל בשמורת הטבע "נחל סער". תחילתו של המפל :גשר הידידות (קרוב לכביש 99). סופו של המפל במפגש הכבישים 989,ו-99 ליד גשר סער. מפל רסיסים מכונה בערבית "שלל אל מוברה " (شلّال المُبرة/ اٌلموبرة), ויש המכנים אותו גם "ואדי חשבה" (وَادِي خَشَـبـة). גובהו של הנחל כ-23 מטרים. המפל אינו זורם כל השנה, אלא רק בעונת החורף והאביב.

## מקור השם
המפל נקרא בעברית מפל רסיסים בגלל נפילת המים בכוח עצום והתנפצות המים לרסיסים על פני הסלעים.

## המפל הנעלם
בשנת 2011 קבוצת מטיילים, אשר הגיעה למפל רסיסים הופתעה לגלות שקיר המפל יבש ואין זרימה, רק בריכה, אך יוצאים מים מתחתית המפל, סלע גיר קשה יורד בזווית לסלע בזלת ובין שני הסלעים נובעים מים ונחל חדש נוצר.

לתופעה זו יש שני הסברים: רעידת אדמה או מים אשר נכנסו לשכבה פוסילית תת-קרקעית וחלחלו בין הגיר לבזלת.

## היסטוריה
תחילותו של המפל הוא גשר הידידות, הגשר נקרא כך מכיוון שלאחר שפוצץ במלחמת יום הכיפורים על ידי הסורים, במטרה לעקב את כוחות צה"ל, החליטה המדינה לשקם את הגשר בשביל לחזק את הקשר והאמון עם התושבים הדרוזים במדינה ולכן נקרא הגשר " גשר הידידות ".

מימין לגשר הידידות נמצאות טחנות קמח עתיקות, שפעלו עד השנה 1969 מכוח מי הנחל, הטחנות נהרסו בשיטפון ומאז הן לא בפעילות.

## הצמחייה ובעלי החיים באזור הנחל
הצמחייה המצויה באזור המפל (אזור רמת הגולן) הם צמחים כמו: אלון מצוי, אלון התולע אלה ארצישראלית ניתן למצוא באזור גם:שזיף הדוב, אגס סורי ולבנה רפואי. כמו כן, יש שם גם שפע של צמחים כמורקפת יוונית, כלניות ואת שני מיני שיחי השיזף.

באזור זה יש גם מגוון בעלי חיים כמו: זאבים, צבועים, נמיות, חתולי הבר, שועל מצוי, סמור, גירית, חזיר הבר, שפן הסלעים הסורי ומיני מכרסמים. כמו כן מיני עופות מעולם העופות של הגולן העשיר ביותר.

## הערות שוליים

קטגוריה:רמת הגולן
רסיסים
מתלול צורים

**מתלול צורים** (בערבית: **جرف تسوريم**), הוא הר הנמצא באזור הגליל המערבי. שמורת מתלול צורים משתרעת מאזור הר הגמל במערב ועד לשולי גוש הרי מירון במזרח. השמורה משתרעת על שטח כאלף דונם (כמיליון מ"ר). מקור השם בטרשונים הבולטים המעטרים את ראש המתלול. בתחום מתלול צורים נמצאת שמורת מתלול צורים, ששטחה כ-3 קמ"ר.

מתלול צורים מהווה גבול טבעי בין הגליל העליון לתחתון. המצוק המפריד בין שני האזורים, הוא תוצאה של העתק גאולוגי, שגרם להרמתו של גוש הרי מירון ומתלול צורים מעל לבקעת בית כרם. ישנם שני גושים הנמצאים במתלול - הגוש המזרחי המשתרע בין כפר נחף במזרח לכפר דיר אל-אסד במערב, והגוש המערבי המשתרע צפונית לכפרים מג'דל כרום וביענה. במעלה המצוק נחשפים סלעים קדומים מחבורת יהודה, לעומת סלעי חבורת הר הצופים הצעירים יותר שנמצאים במורד המצוק. קו ההעתק נראה בבירור בתחתית המצוק, בין כפר א-ראמה לבין הכפר נחף. בצלע המצוק נמצא קברו של שייח’ אל ח’דר, ואליו מוביל שביל קדום מהכפר דיר אל-אסד. במצוק נמצאת גם מערת שזור, מערה קרסטית בולטת שמשמשת כמערת רועים.

## היסטוריה
בתחילת שנות השמונים, במהלך פיתוח התיישבות בגליל, התנגדה החברה להגנת הטבע לסלילת כביש בראש מתלול צורים שאיים לפגוע במתלול. החברה הציעה תוואי אשר עוקף את ראש המתלול וניהלה על כך מאבק ציבורי נרחב שעקבותיו התקבלה הצעתה והמתלול ניצל.

רוב המתלול מורכב מסלעי דולומיט מתקופת הקנומן, ובראשו נמצאים סלעי גיר מתקופת הטורון. בחלקו הראשי של המצוק ניתן לראות נוף של טרשונים, שנוצרו כתוצאה מתהליכי המסה בסלעי גיר. במרכז המצוק נמצאת מערת אל-ח’דר, שהיא מקודשת למוסלמים ולדרוזים.

## שמורת מתלול צורים
בשמורת מתלול צורים נמצאים מספר אתרים, ביניהם מערת שזור, מערה קרסטית וקבר שייח אל ח'דר, השמורה מהווה מקום מומלץ לטיולים בחורף ובאביב, ומציעה 12 מסלולים שונים למטיילים. השמורה מתאפיינת בסלעי גיר פיסוליים מתצורת בענה.

## הצמחייה בשמורה
השמורה מאופיינת בצמחייה דלילה של אלון מצוי ואלה אטלנטית, המשולבת עם צומח עשבוני ים-תיכוני. המעבר החד והפרש הגבהים של כ-300 מטר בין הבקעה והמצוק משפיעים על הצומח במדרונות התלולים של המצוק, שכן פונים לדרום וחשופים לקרינה ולהתחממות פני הקרקע. תנאים אלה מגבילים את התפתחות הצומח, במקום ניתן למצוא בעיקר עצי חורש ים-תיכוני, עצי חרוב ואלת המסטיק. השמורה ממוקמת באזור שבו משתרע הגליל העליון, ולכן האקלים בשמורה ים תיכוני.

## לקריאה נוספת
* קום התהלך בארץ - עמנואל הראובני (ערך: שמורת מתלול צורים).
* ארץ הצבי והיעל - עוזי פז (ערך: שמורת מתלול צורים).

## קישורים חיצוניים
* מתלול צורים, באתר https://tiulim.education.gov.il/
* שביל טיילת משותף מתלול צורים, באתר https://bkerem.org.il/
* מתלול צורים, למטייל בחו"ל

## הערות שוליים

קטגוריה:הגליל המערבי
קטגוריה:ישראל: הרים
נחל חנניה

**נחל חנניה** הוא נחל טבעי באורך כ-6 ק"מ הממוקם על הגבול בין הגליל העליון לגליל התחתון. בימות החורף, עם ירידת הגשמים מתמלא נחל חנניה במים. שמו הערבי של הנחל הוא جدول القارب الشائك ("נחל הסירה הקוצנית") וכן تيار نبات بركان ("נחל צמחי הברקן").

## צמחייה בנחל
חלקו העילי של עמק הנחל מכוסה חורש טבעי של עצי אלון מצוי ואלה ארצישראלית, ואילו חלקו התחתון, מכוסה עצי חרוב ושיזף מצוי ושיחי שיזף השיח. בחלקו העילי של הנחל (בנ"צ 1916.2587) נובע מעיין קטן בשם עין שית.

## בעלי חיים בנחל
בעלי החיים המצויים בנחל בעיקר חזירי בר, צבי ארץ ישראלי, צבועים, זאבים, תנים, סמורים, נמיות, דרבנים, דלקים, גיריות מצויות, שועלים מצויים, שפני סלע, מיני מכרסמים ומינים אחדים של עטלפים.

## אוכלוסיית מבקרים
המסלול מיועד לקבוצות קטנות, משפחות וזוגות. המסלול מתארך במשך 25–30 דקות לכל כיוון.

## קישורים חיצוניים
* 
* בריכת עין שית’ בנחל חנניה, מסלולים להתאהב בארץ מחדש
* שמורת טבע נחל עמוד, רשות הטבע והגנים

## הערות שוליים

קטגוריה:הגליל העליון: נחלים
קטגוריה:הגליל התחתון: נחלים
ההפיכה הצבאית במאלי (2020)

**ההפיכה הצבאית במאלי** אירעה ב-18 באוגוסט 2020, כאשר חלקים מצבא מאלי פתחו במרד, וביצעו הפיכה צבאית. חיילים הגיעו על משאיות לבסיס סאונדיאטה, שם התרחשו חילופי אש בטרם החיילים בבסיס מסרו את נשקם, וקצינים בכירים נעצרו. טנקים ומשוריינים החלו לנסוע ברחבי העיירה קטי, ומשאיות של הצבא החלו לנסוע לכיוון הבירה, במקו. החיילים עצרו מספר גורמים בממשלה, ביניהם הנשיא, איברהים בובאכר קייטה, שהתפטר והכריז על פיזור הממשלה.

ההפיכה הייתה ההפיכה השנייה שהתרחשה במאלי בתוך 10 שנים. ברמה האזורית, ההפיכה סיימה תקופה של 6 שנים מאז ההפיכה בבורקינה פאסו ב-2014, אשר במהלכן לא היו חילופי שלטון לא דמוקרטיים במערב אפריקה. עבור אזור זה, מדובר בתקופה נדירה של יציבות בה הצליחו מדינות האזור אף למצוא פתרון בדרכי שלום למשבר החוקתי בגמביה, שהסתיים עם הדחת הנשיא יחיא ג'אמה, שסירב להעביר את השלטון אחרי שהפסיד בבחירות.

## רקע
מ-5 ביוני 2020 התקיימו במאלי הפגנות שקראו להתפטרותו של הנשיא קייטה. המפגינים היו לא מרוצים מניהול מלחמת האזרחים במאלי, השחיתות השלטונית, ניהול מגפת הקורונה ומהכלכלה המתפרקת. 11 מפגינים נהרגו ו-124 נפצעו במהלך ההפגנות.

## ההפיכה
בבוקר 18 באוגוסט, חיילים החלו לירות לאוויר בבסיס בסמוך לעיירה קטי, במרחק 15 ק"מ מבמקו. אחרי שהגיעו לבירה, עצרו החיילים את שר האוצר, את הרמטכ"ל, ואת יושב ראש בית הנבחרים של מאלי. ראש הממשלה, בובו סיסה, ביקש לקיים דיאלוג עם המורדים, והודה שהתסכול שלהם לגיטימי. מנהיגי המרד טענו לאחר מכן שקייטה וסיסה נעצרו שניהם במעון הנשיא בבמקו, ויושב ראש האיחוד האפריקאי, מוסא פאקי, קרא לשחררם מהמעצר. דובר האופוזיציה בירך על מעצרם ועל ה"התקוממות העממית", לדבריו.

הבכירים נלקחו לבסיס בקטי, בו התחילה המרידה. החדשות על ההפיכה נפוצו במהירות, ומאות מוחים התייצבו מול פסל העצמאות בבירה ודרשו את התפטרותו של קייטה. בשלב זה עדיין לא היה ברור כמה חיילים לקחו חלק בהפיכה, מי מוביל אותה או מי ייקח את מושכות ההנהגה.

## אחרי ההפיכה
הנשיא קייטה התפטר בסביבות חצות, והכריז על פיזור הממשלה והפרלמנט. חמישה קולונלים הופיעו בטלוויזיה לאחר מכן, ובראשם אסימי גויטה. החמישה כינו את עצמם כ"מועצה הלאומית לביטחון האומה". במהלך ההפיכה נהרגו 4 בני אדם, ונפצעו 15, כולם מכדורים תועים.

מנהיגי הצבא הכריזו על סגירת מעברי הגבול ועל עוצר לילי. כמו כן הוזמנו סיעות האופוזיציה לדון בעריכת בחירות חדשות. מנהיגי ההפיכה הבטיחו שייערכו בחירות ב"פרק זמן סביר", אם כי לא ציינו מתי.

בספטמבר עזב קייטה את המדינה כדי לקבל טיפול רפואי באיחוד האמירויות הערביות. הוא אושפז במשך מספר ימים בבמקו בטרם עזב.

מומחים שמונו על ידי מנהיגי ההפיכה הציעו להקים ממשלת מעבר לשנתיים, חרף הקריאות של מדינות האזור לערוך בחירות בתוך שנה. הם הציעו שהצבא יבחר את הנשיא, סגנו וראש הממשלה שיהיה טכנוקרט. לפי ההצעה, המועמד לא יוכל להתמודד בבחירות אחרי כהונת הממשלה הזו.

ב-12 בספטמבר קבעה המועצה הלאומית כי בתוך 18 חודשים יוחזר השלטון במדינה לאזרחים. ב-21 בספטמבר מונה בה נדאו לנשיא מאלי הזמני, כשאסימי גויטה הוא סגנו. האופוזיציה הביעה את תמיכתה בממשלה החדשה.

## תגובות בעולם
מספר מדינות גינו את ההפיכה, ביניהן צרפת שהייתה מעורבת בלחימה במאלי מ־2013, וקראה להחזיר את השלטון לאזרחים ולשחרר את המנהיגים לשעבר. הקהילה הכלכלית של מערב אפריקה הטילה סנקציות על מאלי וקראה לסגור את הגבולות איתה. ב-7 בספטמבר הוצב אולטימטום להנהגה הצבאית למנות נשיא וראש ממשלה חדשים - אזרחים - עד 15 בספטמבר.

## קישורים חיצוניים

## הערות שוליים

קטגוריה:מאלי: היסטוריה
קטגוריה:2020 בפוליטיקה
קטגוריה:הפיכות צבאיות
קטגוריה:2020 באפריקה
טבח הבארות

**טבח הבארות** או **טבח הבארות של גורי** (בצרפתית: **Massacre des puits de Guerry**), היה טבח בו נרצחו 36 יהודים, שהתרחש בקיץ 1944 בסוויני-אן-ספטיין שבצרפת, במהלך מלחמת העולם השנייה.

ב-21 ביולי 1944 עצרו המיליציות הצרפתיות בראשות ג'וזף לקוסאן , בשיתוף הגסטפו, 70 פליטים יהודים שהסתתרו בביטחון יחסי בסיינט-אמנד-מוטרונד ובסביבתה במשך כ-5 שנים, מאז סתיו 1939. המליציות וחיילי הגסטפו השליכו כ־36 יהודים לשלוש בארות לאחר מכן השליכו אבנים כדי לוודא את מותם. הקורבנות היו גברים ונשים בגילאי 16 עד 85.

הניצול היחידי מהטבח, שארל קרמייזן, הצליח לשרוד על ידי זחילה מהבאר. לאחר סיום המלחמה, בתאריך ה-18 באוקטובר 1944, לאחר שחרור האזור על ידי בעלות הברית, אפשרה עדותו לאתר את מיקום הבארות ואת גופות הקורבנות.

בין האחראים לטבח היה פייר פאולי, סוכן צרפתי של האס דה של בורז', שפעל על פי פקודה של פרידריך מרדשה. הוא נידון למוות, והוצא להורג בשנת 1946.

## הנצחה

בשנת 1992, הוקמה על ידי ג'ורג' ז'אנקלוס , שדודו ודודתו פייר ופאני ז'נקלוביץ' היו בין קורבנות הטבח, אנדרטה להנצחת הנספים בטבח. 

קטגוריה:שואת יהודי צרפת
קטגוריה:1944 בצרפת
קטגוריה:מעשי טבח בשואה
קטגוריה:סאנטר-עמק הלואר
גיורא קופל

**גיורא קופל** (12 בדצמבר 1935 - 22 ביוני 2021) היה קצין שריון בצה"ל בדרגת אלוף-משנה, סגן מפקד אוגדה 85 בין השנים 1984 ל-1990, מפקד עוצבת ראם בין השנים 1978 ל-1980, ומפקד גדוד בחטיבה 520 במלחמת יום הכיפורים.

## ביוגרפיה
נולד בקיבוץ נען ב-12 בדצמבר 1935 ל, יליד טורק ולדינה לבית שפי, ילידת שיאוליאי, שעלו ארצה בעלייה הרביעית. כשהיה קרוב לגיל 11, ב-1946, נפטר אביו בעת ששירת כסמל בבריגדה היהודית. שלוש שנים לאחר מכן נישאה אמו בשנית למוזיקאי יהודה אורן, איש נען.

### שירות צבאי
בשנת 1954 התגייס לחיל השריון. שירת בגדוד 82 בחטיבה 7 ולחם במבצע קדש. עבר קורס מפקדי טנקים וקורס קציני שריון, חזר לחטיבה 7 ושירת כמפקד מחלקה בגדוד 9 וקצין המודיעין הגדודי. ב-1958 השתחרר משירות חובה בצה"ל, ובשירות המילואים שירת כקצין מבצעים וכסגן מפקד פלוגה בגדוד 19 בחטיבה 60.

בשנת 1962 התגייס לשירות קבע כמפקד פלוגה בגדוד 82. ב-1964 עבר לגדוד 126 בחטיבה 520, שם שירת כמפקד פלוגה וכסגן מפקד הגדוד. בתקופת שירותו כסמג"ד, פרצה מלחמת ששת הימים, והוא לקח חלק בקרבות הגדוד בחזית המצרית בעומק סיני: בקרב אום-כתף, בג'בל לבני, במעבר המיתלה ועל גדות תעלת סואץ.

ב-1969 התמנה למפקד גדוד 126. עם פרוץ מלחמת יום הכיפורים הוביל את הגדוד בקרבות הבלימה באזור צפון התעלה, בקרבות כנגד חטיבה 25 המצרית ליד האגם המר הגדול, בצליחת התעלה ובקרב במחנות אבו סולטן, עד לפציעתו ב-19 באוקטובר. במהלך המלחמה החליף את סגן מפקד החטיבה גיורא חייקה, שנפצע.

לאחר תקופת החלמה מונה למפקד גדוד 9214 בחטיבה 459 במשך קרוב לשנה. ב-1974 מונה לסגן מפקד חטיבה בחטיבה 434. ב-1977 התמנה לראש מטה אוגדה 90, ובאותה שנה התמנה למפקד חטיבה 673, עד שנת 1979. בשנת 1980 החל לשמש כקצין קישור במפקדת אוגדה 131, תפקיד שבו שירת במלחמת לבנון הראשונה. ב-1984 התמנה לסגן מפקד אוגדה באוגדה 85, אוגדה מרחבית האמונה על הגנת עמק בית שאן ועמק הירדן. בשנת 1990 השתחרר משירותו הצבאי.

## חיים אישיים
בשנת 1961 נישא למיכל לבית גולני, והשניים הצטרפו כחברים לקיבוץ נען. בהמשך עברו למושב תל עדשים, לקריית טבעון ולכפר יהושע, שם קנו את המשק של יצחק בן נר ופתחו חוות סוסים. בכפר יהושע חי עד לפטירתו. לזוג שני ילדים.

בצעירותו למד לנגן בכינור ובהמשך למד לבד לנגן על אקורדיון ופסנתר. למד מוזיקה במכללת אורנים ולימד מוזיקה בקריית טבעון. הלחין שירים לאירועים שונים, בהם חגיגות ה-40 וה-50 לכפר יהושע.

נפטר ב-22 ביוני 2021, ונקבר בכפר יהושע.

## קישורים חיצוניים
* גיורא קופל - 50 שנה למלחמת יום כיפור, באתר משרד הביטחון.
* גיורא קופל, באתר 'שירה עובדת'.
* 
* 

## הערות שוליים

קטגוריה:חיילי חטיבה 7
קטגוריה:מפקדי עוצבת ראם
קטגוריה:חיילי חיל השריון במלחמת סיני
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:מפקדי גדודים במלחמת יום הכיפורים
קטגוריה:חיילי חיל השריון במלחמת לבנון הראשונה
קטגוריה:אלופי-משנה בצה"ל
קטגוריה:נען: אישים
קטגוריה:תל עדשים: אישים
קטגוריה:קריית טבעון: אישים
קטגוריה:כפר יהושע: אישים
קטגוריה:יתומי חללי מערכות ישראל
קטגוריה:אישים הקבורים בכפר יהושע
קטגוריה:ישראלים שנולדו ב-1935
קטגוריה:ישראלים שנפטרו ב-2021
מירון וובסי

**מירון וובסי** (ברוסית: **Мирон Семёнович Вовси**; 13 במאי 1897 קרסלבה, האימפריה הרוסית – 6 ביוני 1960, מוסקבה, ברית המועצות) היה רופא סובייטי ממוצא יהודי. גנרל בחיל הרפואה של הצבא האדום. הוא היה במרכז משפט הרופאים בשנת 1953. וובסי היה קרוב משפחה של השחקן שלמה מיכאלס והמדענים עקיבה יגלום ואיסאק יגלום.

## קורות חיים
מירון וובסי (נולד בשם מאיר וובסי) נולד בשנת 1897 במשפחה יהודית. אביו עסק בתחום עיבוד עץ. בהמשך המשפה עברה לריגה בה וובסי למד בבית הספר.

אחרי סיום הלימודים וובסי החל לימודים באוניברסיטת טרטו, בעקבות מלחמת האזרחים ברוסיה הוא עבר למוסקבה בה סיים לימודי רפואה באוניברסיטת מוסקבה בשנת 1919. באותה שנה הוא גויס לשורות הצבא האדום ושירת כרופא צבאי.

בשנת 1927 וובסי היה בהשתלמות בגרמניה. בשנת 1931 הוא מונה למנהל מחלקה פנימית בבית חולים במוסקבה.

וובסי עבד במספר מוסדות רפואה במוסקבה. בשנים 1941–1950 הוא היה הרופא הפנימי הראשי של הצבא האדום בדרגת גנרל מיור.

וובסי היה עורך של מספר ספרים בתחום הרפואה שפורסמו בברית המועצות. הוא היה בין הרופאים המובילים של בית החולים הקליני על שם בוטקין.

וובסי כתב מספר עבודות בתחום הרפואה. בשנת 1936 הוא סיים עבודת תואר שלישי ומונה לפרופסור.

בשנת 1941 הוא התכוון לנסוע ללטביה שסופחה לברית המועצות ובה התגורר אביו וחברי משפחה נוספים. מסיבות שונות הנסיעה נדחתה וזה הציל את חייו. בימים הראשונים של פלישת הנאצים לברית המועצות חברי משפחתו נרצחו בגטו דאוגבפילס.

בשנת 1953 בשיא המאבק נגד קוסמופוליטיות הוא נעצר והיה במרכז פרשת משפט הרופאים. הוא היה רופאו האישי של סטלין. לאחר פטירת יוסיף סטלין כל העצורים שוחררו והוחזרו לתפקיד בו כיהנו לפני המאסר.

על פעילותו בתחום הרפואה וובסי התקבל בשנת 1948 לאקדמיה למדעי הרפואה של ברית המועצות. הוענקו לו מספר עיטורים (לרבות פעמיים עיטור לנין).

וובסי נפטר בשנת 1960 ונטמן בבית העלמין דונסקויה החדש.

## קישורים חיצוניים
* זכרונות ביתו של וובסי על תקופת משפט הרופאים
* ביוגרפיה 

קטגוריה:רופאים יהודים סובייטים
קטגוריה:רופאים צבאיים יהודים
קטגוריה:רופאים צבאיים סובייטים
קטגוריה:רופאים פנימיים יהודים
קטגוריה:גנרלים יהודים סובייטים
קטגוריה:יהודים בכוחות המזוינים של ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:אנשי הצבא האדום במלחמת האזרחים ברוסיה
קטגוריה:מעוטרי עיטור הדגל האדום של העמל
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי הכוכב האדום
קטגוריה:מורשעים בעבירות על רקע אידאולוגי בברית המועצות
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1897
קטגוריה:סובייטים שנפטרו ב-1960
צ'אוסקולו

**צ'אוסקולו** (באיטלקית: **Ciauscolo**; לפעמים מבוטא גם ciavuscolo או ciabuscolo) הוא סוג של סאלומי איטלקי, אופייני לאזור מארקה (במיוחד נפת מצ'רטה), אם כי הוא נמצא בצריכה נרחבת גם באומבריה הסמוכה (במיוחד בשטח פוליניו וחלק מצפון ולנרינה).

## אטימולוגיה
המילה ciauscolo קשורה למילה הדיאלקטית המקומית ciausculu, אם כי, מי מהן נובעת מהשנייה עדיין לא ברור. מקור אפשרי ל-ciauscolo הוא המילה הלטינית מימי הביניים cibusculum, שמשמעותה "אוכל קטן".

## הכנה
צ'אוסקולו הוא נקניק מעושן ויבש, עשוי מבשר חזיר ושומן חתוך מהכתף ומהבטן. הוא מתובל בפלפל שחור, בשום וביין לבן. הבשר נטחן דק, מעורבב עם התבלינים ומתיישן, ממולא לתוך מעטפת נקניק ממעי חזיר, ונשאר לתקופת ייבוש של 12 עד 24 שעות. לאחר שהמשטח החיצוני שלו נהיה דביק, הנקניק מעושן קר מעל ענפי ערער למשך יומיים, ואז נתלה ליישון. על אף שניתן ליישן אותו חודש או יותר, הוא נאכל בדרך כלל לאחר שבועיים בלבד של עישון קצר יחסית. התוצאה היא בגרסה זו נקניק רך ולח מאוד שניתן למרוח על לחם, באופן דומה לחלק מסוגי הפטה. צ'אוסקולו קיבל מעמד של מעמד גאוגרפי מוגן בשנת 2009.

גרסה בחלקים מסוימים של מחוז מארקה נקראת ciauscolo di fegato, mazzafegato או fegatino, שבה כבד חזיר מוחלף בחלק מסוים מהשומן. זה גורם באופן טבעי לצבע הנקניק להיות כהה יותר, ותורם טעם עז. במקרה זה, גרידת תפוז ושומר או פרחים נכללים בתיבול.

## לקריאה נוספת
* רשימת מזונות מעושנים
## קישורים חיצוניים

* מתכון צ'אוסקולו בנקניקיות ההר סונומה

## הערות שוליים

קטגוריה:המטבח האיטלקי
קטגוריה:נקניקים
קטגוריה:סאלומי
אור ראשון (אסטרונומיה)

באסטרונומיה, **אור ראשון** הוא השימוש הראשון בטלסקופ (או, באופן כללי, מכשיר חדש) כדי לצלם תמונה אסטרונומית לאחר בנייתו. לעיתים קרובות זו אינה הצפייה הראשונה באמצעות הטלסקופ; ככל הנראה בוצעו בדיקות אופטיות כדי להתאים את הרכיבים.

## מאפיינים
תמונת אור הראשון היא בדרך כלל בעלת עניין מדעי מועט והיא באיכות ירודה, מכיוון שרכיבי הטלסקופ השונים טרם הותאמו ליעילות מיטבית. למרות זאת, אור ראשון הוא תמיד רגע של התרגשות גדולה, הן עבור האנשים שמתכננים ובונים את הטלסקופ והן עבור הקהילה האסטרונומית, שאולי המתינה לרגע במשך שנים רבות בזמן שהטלסקופ היה בבנייה.

## דוגמאות היסטוריות
ממוזער| השמש בתמונת אור ראשון מהלוויין IRIS
טלסקופ הייל של מצפה הכוכבים פאלומאר ראה אור ראשון ב-26 בינואר 1949, כשהוא מכוון ל-NGC 2261 בניצוחו של האסטרונום האמריקני אדווין האבל.

התרוממות רוח בתמונות האור הראשון של טלסקופ החלל האבל בשנת 1990 פינתה את מקומה עד מהרה לאכזבה ראשונית כאשר פגם מנע התאמות לפעולה תקינה. איכות תמונת אור ראשונם הצפויה הושגה לבסוף לאחר משימת שירות משנת 1993 של מעבורת החלל אנדוור.

לטלסקופ הבינוקולארי הגדול היה אור ראשון עם מראה ראשונית אחת ב-12 באוקטובר 2005, שהייתה של NGC 891.

ל-טלסקופ הקנרי הגדול הייתה תמונת אור ראשון של Tycho 1205081 ב-14 ביולי 2007.

מצפה החלל הסולארי IRIS השיג אור ראשון ב-17 ביולי 2013. החוקר הראשי ציין:"איכות התמונות והספקטרום שאנו מקבלים מ-IRIS מדהימה. זה בדיוק מה שקיווינו לו..."ב-4 בפברואר 2022, האור הראשון שנצפה על ידי טלסקופ החלל ג'יימס ווב (JWST) היה מהכוכב HD 84406 לצורך בדיקה ויישור המוקד של 18 המראות של הטלסקופ. ב-11 בפברואר 2022. הניו יורק טיימס דיווח כי פורסמו תמונות "אור ראשון" מטלסקופ החלל ג'יימס ווב. ב-6 ביולי 2022, נאס"א פרסמה תמונת בדיקה מחיישן הנחיה העדינה של ה-JWST. נאס"א פרסמה את תמונת ה-JWST הרשמית הראשונה ב-11 ביולי 2022. מאוחר יותר, בטקס רשמי, האוסף הראשון של חמש תמונות מדעיות של JWST שוחרר ביום שלישי, 12 ביולי 2022.

### גלריה

קובץ:NGC_5317_(also_NGC_5364).jpg|טקסט=Very Large Telescope's wide field imager VIMOS takes its first light image of NGC 5364.|מצלמת השדה הרחב VIMOS של הטלסקופ הגדול מאוד מצלמת את תמונת האור הראשון שלו של NGC 5364.
קובץ:Hubble_First_Light,_First_Released_Image_(STScI-1990-04a).png|טקסט=Hubble Space Telescope's first light with its impaired WFPC, 1990|האור הראשון של טלסקופ החלל האבל הפגום עם מצלמת השדה הרחב שלו, 1990
קובץ:Tarantula_Nebula_TRAPPIST.jpg|טקסט=First light of the Tarantula Nebula by TRAPPIST|האור הראשון של ערפילית הטרנטולה מאת טרפיסט
קובץ:WISPR_first_light_image.png|טקסט=First light of WISPR on the Parker Solar Probe, September 2018|האור הראשון של WISPR על הגשושית הסולארית פארקר, ספטמבר 2018


## הערות שוליים

קטגוריה:טלסקופים
2024 ברפובליקה העממית של סין

**[[2024]] ב[[הרפובליקה העממית של סין|רפובליקה העממית של סין]]** היא השנה בה הרפובליקה העממית של סין תחגוג 75 שנה מיום היווסדה.

## הנהגה
* נשיא - שי ג'ינפינג
* ראש ממשלה - לי צ'יאנג

## אירועים בולטים

* 12 בינואר - עשרה כורים נהרגו ושישה נוספים הוגדרו נעדרים כתוצאה מפיצוץ במכרה פחם בתחומי העיר  שבמחוז חנאן.
* 20 בינואר - השריפה בפנימיית ינגצ'אי - 13 תלמידים בכיתה ג' נהרגו ותלמיד נוסף נפצע בשריפה שאירעה במעונות פנימייה בעיירה דושו שבמחוז חנאן.
* 22 בינואר - מפולת שהתרחשה בעיר  אשר במחוז יונאן גרמה למותם של 44 בני אדם.
* 23 בינואר - רעידת אדמה בנפת אוקטורפן ב-2024  - רעידת אדמה בעוצמה של 7.1 התרחשה בנפת אוקטורפן אשר במחוז שינג'יאנג. ברעידת האדמה נהרגו שלושה בני אדם ומפצעו לפחות 50 בני אדם. 47 בניינים קרסו ברעידת האדמה, ו-78 בניינים נוספים ניזוקו.
* 24 בינואר - 39 בני אדם נהרגו ותשעה נוספים נפצעו בשריפה שהתרחשה בבניין מסחרי בג'יאנגשי.
* 22 בפברואר - חמישה אנשים נהרגו לאחר שארבה התנגה בגשר בגואנגג'ואו.
* 11 במרץ - שבעה כורים נהרגו ו-24 כורים נוספים נפצעו בפיצוץ בתוך מכרה פחם במחוז אנחווי.
* 20 במרץ – 14 אנשים נהרגו ו-37 נוספים נפצעו לאחר שאוטובוס מתנגש בקיר מנהרה לאורך כביש מהיר במחוז שאנשי.
* 1 במאי - לפחות 48 אנשים נהרגו לאחר שחלק מכביש מהיר, הנמצא לאורך צלע הר בתחום העיר מייג'ואו  אשר במחוז גואנגדונג, התמוטט בעקבות גשמים עזים.
* 3 במאי - סין משגרת לחלל בהצלחה את החללית צ'אנג-אה 6 במטרה לאסוף דגימות סלע ואדמה מהצד הרחוק של הירח ולהחזירם לכדור הארץ.
* 7 במאי - שני בני אדם נרצחו ו-21 נוספים נפצעו באירוע דקירה המוני בבית חולים בעיר ז'נשיונג אשר במחוז יונאן.
* 20 במאי - שני בני אדם נרצחו ועשרה נוספים נפצעו באירוע דקירה המוני שבוצע בבית ספר יסודי בעיר גווישי אשר במחוז ג'יאנגשי.
* 2 ביוני - החללית צ'אנג-אה 6 של מינהל החלל הסיני נוחתת בהצלחה בצד הרחוק של הירח.

## נפטרו

* 11 בינואר - ג'אנג קהוי, פוליטיקאי סיני (נולד ב-1928)
* 12 בינואר - פרנסיס פ. לי, ממציא, איש עסקים ואיש אקדמיה סיני-אמריקאי (נולד ב-1927)
* 24 בינואר - דאי יי, היסטוריון סיני (נולד ב-1926)

## קישורים חיצוניים

## הערות שוליים

*
הרפובליקה העממית של סין
כיכר התחבורה

**כיכר התחבורה** הוא צומת מרכזי ומעגל תנועה במודיעין-מכבים-רעות, הממוקם בלב העיר בסמוך לקניון עזריאלי מודיעין. הכיכר משמשת כמרכז תחבורתי ראשי, ובה נפגשים קווי אוטובוס רבים מכל רחבי העיר והארץ (התחנה המרכזית של מודיעין), וכן תחנת הרכבת מודיעין – מרכז. הכיכר הוקמה כחלק מפרויקט פיתוח נרחב של מרכז העיר מודיעין, במטרה לשפר את הנגישות התחבורתית ולצמצם את עומסי התנועה. בניית הכיכר החלה בשנת 2014 והסתיימה בשנת 2017.
שמאל|ממוזער|250px|מפת כיכר התחבורה במודיעין

## מבנה
בלב הכיכר נמצא אולם נוסעים מרווח וממוזג, המשמש כתחנת נוסעים מרכזית עבור קווי אוטובוס רבים. סביב האולם ישנם 9 רציפים להעלאת נוסעים, וכן ספסלים מוצלים, עצים ופינות ירוקות. מעבר חצייה מוגבה מאפשר מעבר בטוח להולכי רגל בין האולם לרציפים. במעגל החיצוני של הכיכר ישנם נתיבי נסיעה לכל הכיוונים, וכן שבילי אופניים ומדרכות להולכי רגל.

לכיכר חמישה צמתים עם הרחובות הבאים: רחוב הרכבת, רחוב לב העיר, שדרות עמק זבולון, עליה משדרות חשמונאים והתחברות לשדרות חשמונאים.

**מפלס תת-קרקעי:**
* במנהרה עוברת מסילת מודיעין–ענבה דרכה עוברות רכבות לכיוון תל אביב ולירושלים.
* רציפי הרכבת של תחנת הרכבת "מודיעין מרכז" ממוקמת במפלס זה.

**מפלס תחתון:**
* כביש של שיקוע שדרות חשמונאים, המאפשר מעבר מהיר בין צדדי העיר ללא צורך לחצות את הכיכר. הכביש עובר מתחת למפלס עליון של כיכר התחבורה. 
* אולם נוסעים ורציפי האוטובוסים בקווים הבינעירונים של התחנה המרכזית של מודיעין.
* חניון האוטובוסים ושתי רמפות המובילות ממנו ומתחברות למפלס עליון של הכיכר.
* גלריה להולכי רגל המחברת אולם נוסעים של התחנה המרכזית לאולם נוסעים של תחנת הרכבת.
* משרדים של חברות אוטובוסים ומספר מתחמי עסקים.

**מפלס עליון:**
* פרגולה דקורטיבית ורציף לאוטובוסים עירוניים.
* כניסה לתחנת הרכבת
* מעלית לפארק ענבה

**מתחמים נוספים:**
* בסמוך לכיכר התחבורה נמצא קניון עזריאלי מודיעין, המציע מגוון רחב של חנויות, מסעדות ובתי קפה.
* חניון תת-קרקעי גדול ומסודר זמין עבור באי הכיכר.
* גן ציבורי קטן נמצא במזרח הכיכר, בסמוך לשער חשמונאים של הקניון, ומהווה מקום מנוחה מוצל ונעים. הגן מכיל מספר בריכות מים זורמים דקורטיביות שלא פועלות (נכון לקיץ 2024).

## היסטוריה
* בתחילת מאי 2015 נפתח לתנועה החלק המשוקע של שדרות החשמונאים אשר עובר מתחת לכיכר התחבורה.
* בסוף מאי 2015 נפתח כיכר התחבורה לתנועה מלאה של 360 מעלות, כולל פתיחת כל הצמתים עם הרחובות הסמוכים.

## גלריה

## קישורים חיצוניים

## הערות שוליים

התחבורה
קטגוריה:מודיעין-מכבים-רעות: תחבורה
קרסלבה

**קרסלבה** (בלטבית: **Krāslava**, ברוסית: **Кра́слава**) היא עיר בלטביה בחבל לטגליה, שבלטביה המזרחית. אוכלוסיית העיר מונה כ-7 אלף תושבים. העיר ממוקמת ברובה בגדה הימנית של דבינה המערבית. העיר נמצאת מספר קילומטרים מזרחית לדאוגבפילס.

## היסטוריה
ממצאים ארכאולוגיים מראים שנוכחות אנושית הייתה במקום כבר בתקופה הנאוליתית ותקופת הברזל. בהמשך באזור התגוררו אנשים דוברי שפות פינו-אוגריות.

החל מהמאה ה-10 האזור היה בשליטת נסיכות פולוצק. במהלך המאה ה-13 כל האזור עבר לשטחים שבשליטת המסדר הטבטוני. במסמכים של המאה ה-14 הוזכר שבמקום הוקם מחסן לסחורות. במהלך מלחמת ליבוניה צבאות של איוואן הרביעי כבשו את האזור. בסיום המלחמה האזור עבר לשליטה של הדוכסות הגדולה של ליטא.

בסיום מלחמת הצפון האזור עבר לשליטה של האיחוד הפולני-ליטאי. בכוונה השליט האזור היה להעביר מרכז שלטוני של האזור לקרסלבה מדאוגבפילס. במקום הוקמו כנסיות חדשות ובתי ספר לכמורה. בסופו של דבר התוכנית לא מומשה.

בשנת 1772 האזור סופח לשטחי האימפריה הרוסית והוא היה בשטחה עד לשנת 1917.

בשנת 1923, בתקופת לטביה עצמאית, היישוב קיבל זכויות עיר. עד לשנת 1932 ראש העיר היה משה רבינוביץ'. בשנת 1935 בעיר התגוררו 1,400 יהודים, כשליש מאוכלוסיית עיר.

ב-5 באוגוסט 1940 לטביה סופחה לברית המועצות. ביולי 1941 באזור התקיימו קרבות קשות אך בסופו של דבר יחידות הצבא האדום נסוגו מזרחה. העיר שוחררה משליטה גרמנית ביולי 1944.

בתקופה הסובייטית בעיר הוקמו מספר מפעלים. בשנת 1989 בעיר התגוררו כ-12 לאף תושבים.

מבחינה תחבורתית העיר קשורה לריגה במסילת ברזל. בנוסף לכך דרכה עוברים מספר קווי אוטובוס בין-עירוניים.

## קהילה יהודית
יהודים ראשונים הגיעו ליישוב בשנת 1764 בהזמנת שליט מקומי. בשנת 1766 הקהילה מנתה 840 יהודים ובראשם עמד רב זמן חריף מוילנה. לאחר סיפוח האזור לתחומי האימפריה הרוסית קהילה יהודית המשיכה להתקיים. בשנת 1781 נפתח בית כנסת שני.

בשנת 1897 ביישוב התגוררו 4,051 יהודים והם היו 51% מכלל אוכלוסיית היישוב.

בשנת 1893 בעקבות שריפה גדולה שהשתוללה בעיר בתים רבים ניזוקו. הם שוקמו בעזרת תרומה של משפחת רוטשילד.

בסוף המאה ה-19/תחילת המאה ה-20 ביישוב החלה פעילות ציונית. נציגה היישוב נשלחו לוילנה לאספה של פועלי ציון.

במהלך מלחמת העולם הראשונה חלק גדול מאוכלוסיית היישוב נמלט וגרמנים כבשו את האזור. לאחר סיום הלחימה רוב התושבים חזרו.

בשנת 1923 היישוב קיבל זכויות עיר. בשנת 1927 יהודי משה רבינוביץ' נציג הבונד נבחר לראש העיר.

לאחר סיפוח לברית המועצות פעילות הקהילה היהודית נאסרה בהדרגה. ביולי 1941 העיר נכבשה על ידי הנאצים. תוך חודשיים יהודים גורשו לדאוגבפילס וחלק קטן נרצח במקום.

## קישורים חיצוניים

* 
* היסטוריה היהודית
* שועת יהודי קרסלבה

קטגוריה:לטביה: ערים
קטגוריה:יישובים שהוקמו ב-1923
תורת המספרים ההסתברותית

**תורת המספרים ההסתברותית** היא תת-תחום של תורת המספרים, המשתמשת במפורש בהסתברות כדי לענות על שאלות לגבי המספרים השלמים ופונקציות המקבלות ערכים שלמים. אחד הרעיונות העומד בבסיס התחום הוא שמספרים ראשוניים שונים, הם במובן מסוים, כמו משתנים אקראיים בלתי תלויים.

מייסדי התיאוריה היו פאול ארדש, אורל וינטנר ומארק כץ במהלך שנות ה-30, תוך כדי מחקריהם בתורת המספרים האנליטית. התוצאות הבסיסיות של התחום כוללות את משפט ארדש-כץ ואת משפט ארדש-וינטנר על פונקציות אדיטיביות.

## ראו גם
* תורת המספרים
* תורת המספרים האנליטית
* תחומי מתמטיקה
* ראשוני בהסתברות גבוהה

## קישורים חיצוניים

* 
* 


קטגוריה:תורת המספרים
קטגוריה:תורת ההסתברות
קטגוריה:תורת המספרים ההסתברותית
הדשא ירוק יותר (סרט)

**הדשא ירוק יותר** (באנגלית: **The Grass Is Greener**) הוא סרט קולנוע בריטי מסוגת קומדיה רומנטית משנת 1960 בבימויו של סטנלי דונן, עם קרי גרנט, דברה קר, רוברט מיצ'ם וג'ין סימונס בתפקידים הראשיים.

התסריט נכתב על ידי יו ויליאמס ומרגרט וינטר והוא מבוסס על מחזה שלהם באותו שם שהועלה בהצלחה בוסט אנד בלונדון ב-1956.

## תקציר העלילה
ויקטור רייאל (קרי גרנט) ואשתו הילרי (דברה קר) גרים עם שני ילדיהם בבית אחוזה גדול בעיירה לינלי אותו ירש ויקטור מאבותיו. בגלל חוקי מס ירושה הם נאלצים לפתוח חלק מהבניין לסיורים מודרכים לתיירים והילרי מגדלת פטריות מאכל.

הילדים יצאו לחופשה והילרי משתעממת בחדרה עד אשר אחד מהתיירים מסיר את השלט "פרטי" ונכנס לחדרה. בתחילה היא נרתעת ממנו אבל לאחר שהוא מציג עצמו כצ'ארלס דלקרו, מיליונר ואייל נפט אמריקאי (רוברט מיצ'ם) היא מתחילה לחבב אותו ומתפתחת ביניהם שיחת היכרות שבסופה הם מתנשקים. ויקטור נכנס לחדר וחש שמשהו מתפתח ביניהם.

בימים הבאים הילרי מהורהרת ומבולבלת וחושבת על צ'ארלס. היא מזמינה תור למספרה בלונדון ואומרת לוויקטור שתתאכסן אצל חברת הרווקה האטי (ג'ין סימונס). ויקטור חושד אך מלווה אותה לתחנת הרכבת.

צ'ארלס פוגש אותה בלונדון והם מבלים ומקיימים יחסים במלון סבוי. בינתיים מגיעה האטי לוויקטור ומגלה לו כל זאת. היא מנסה לעגוב עליו אבל הוא מסרב.

לבסוף מתקשר ויקטור למלון סבוי ומזמין את צ'ארלס אליו מבלי לדעת שהילרי נמצאת באותו חדר (סצנת המסך הכפול).

צ'ארלס מגיע עם הילרי ולאחר בילוי משותף בדיג מציע לו ויקטור דו-קרב על הילרי כמו שהיה נהוג בעבר. הוא מנסה לשכנע את הילרי שלא הכל טוב בחיים באמריקה וכי לא תמיד "הדשא שם ירוק יותר" (מכאן שם המחזה והסרט).

צ'ארלס מסכים אך ויקטור מבקש ממשרתו סלרס (מוריי ווטסון) שיירה בו באותו זמן ויפצע אותו קל בזרועו. שני הגברים מכוונים את האקדחים אך מחטיאים בכוונה אלא שרק ויקטור נפצע (מכדור של סלרס). הילרי מטפלת בו ומחליטה להישאר אתו לאחר שהוכיח לה את אהבתו בכך שנפצע למענה בדו-קרב. צ'ארלס עוזב עם ידידתו החדשה האטי והילדים חוזרים מהחופשה, סוף טוב.

## צוות השחקנים

## קישורים חיצוניים

*הגשר ירוק יותר, באתר TCM
*קדימון לדשא ירוק יותר, באתר יוטיוב
*סצנת המסך הכפול, באתר יוטיוב

קטגוריה:סרטי 1960
קטגוריה:סרטים בריטיים
.קטגוריה:סרטים באנגלית
קטגוריה:סרטים מבוססי מחזות
קטגוריה:סרטי קומדיה רומנטית
קטגוריה:סרטי דברה קר
קטגוריה:סרטי סטנלי דונן
סלמה פלינו

סלמה פלינו (באיטלקית: **Salame Felino**) הוא סוג של סאלומי איטלקי מיוצר היסטורית בפלינו (עירייה) וביישובים השכנים, כגון סאלה בגאנצה  ולנגיראנו , כולם בנפת פארמה. הוא מוכר כבעל מעמד גאוגרפי מוגן (PGI).

## הכנה
סלמה פלינו מיוצר מבשר חזיר טהור. התערובת מורכבת מבשר חזיר הנקרא "טחון שולחן מלאכה" (כתף החיה), מורכבת בערך מ-70% בשרים רזים ו-30% חלקי שומן נבחרים. הוא טחון לגרגיר בינוני-גס. בדרך כלל מוסיפים מלח שולחן, גרגירי פלפל שחור ואשלגן חנקתי ולפעמים גם אסקורבטים (נוגדי חמצון ומווסת חומציות) וסוכרים. מוסיפים גם שום כתוש ופלפל שחור טחון וביין לבן יבש. התערובת ממולאת לתוך מעטפת מעי חזיר טבעי. באופן מסורתי, תקופת היישון האידיאלית של סלאמה פלינו היא לפחות 60 יום, המועדפת על ידי המיקרו אקלים המסוים של אזור פארמה. כיום, רוב יצרני הסלמי פלינו משתמשים בחדרים מיוחדים בטמפרטורה מבוקרת לצורך יישון המוצר.
## מאפיינים אורגנולפטיים
כשהוא פרוס, הסלמה פלינו בעל צבע אדום עז, עם כתמים לבנים של השומן הטחון. הקומפקטיות של הבשר קשורה קשר הדוק ליישון ולאיכות הבשר המשמש לייצור הסלמי. הריח עז, אופייני מאוד, בעוד הטעם עדין.

## צריכה
סלמה פלינו הוא אחד המתאבנים האופייניים ביותר לאזור פארמה, במיוחד בשילוב עם פרושוטו די פארמה, המיוצר באותו אזור. הוא מוגש לעיתים קרובות עם יין למברוסקו. באופן מסורתי הוא נחתך באלכסון, וכך נוצרות פרוסות אובליות, בערך כפול מאורך קוטר הסלמי, ועובי כמו גרגיר פלפל.

## קישורים חיצוניים

## הערות שוליים

קטגוריה:המטבח האיטלקי
קטגוריה:נקניקים
קטגוריה:סאלומי
טבח ואד אל-נורה

**טבח ואד אל-נורה** (בערבית: **مجــزرة ود النورة**. בתעתיק מדויק: **מג'זרת וד אל-נורה**) הוא טבח שהתרחש ב-5 ביוני 2024, כאשר כוחות ההתערבות המהירה (RSF) תקפו פעמיים את הכפר ואד אל-נורה שבמדינת אל-ג'זירה בסודאן, והרגו לפחות 100 אזרחים. הטבח התרחש לאחר שה-RSF כיתרו את הכפר ופתחו עליו באש.

## הטבח
ב-5 ביוני 2024, ועדות התנגדות אזרחיות בסודאן דיווחו כי לאחר שהתמקמו במשרד אל-נלה שבפאתי הכפר ואד אל-נורה, ה-RSF תיעדו עצמם תוקפים את הכפר בהפגזות כבדות, אש ארטילרית כבדה, תותחים כפולים ותותחים מרובעים. חיל האוויר הסודאני פיזר את ה-RSF ואילץ אותם לסגת לשכונת אל-אשרה הסמוכה, שנבזזה על ידיהם.

לאחר מכן, ה-RSF גייס עשרות כלי רכב וחזר לפאתי ואד אל-נורה כדי להטיל מצור על הכפר. בעקבות התנגדות עזה מצד תושבי הכפר, למרות חוסר ההתאמה ביכולות הנשק, נכנסה המיליציה לכפר דרך בית החולים. הם המשיכו לבזוז באלימות מכוניות, שווקים ובתים, ניתקו את הגישה לרשת בכפר, פיזרו את כוחותיהם לאורך ראשי מסגדים, ותקפו באקראי אזרחים בכוח אש, כשרובם לא חמושים. שום תגבורת של צבא סודאן לא הגיעה לכפר לאחר שהחלה ההתקפה השנייה עליו.

## לאחר הטבח
סרטונים ששותפו על ידי ועדות ההתנגדות האזרחיות תיעדו את קבורתם של עשרות אזרחים בכיכר ציבורית. בין ההרוגים היה עיתונאי סוכנות הידיעות הסודאנית מקווי מוחמד אחמד. מציאת המספר המלא של הנפגעים התעכבה בשל ניתוקים ברשת האינטרנט בכפר, כאשר ספירת ההרוגים הראשונית נעה בהדרגה בין 100 ל-200 הרוגים.

עדי ראייה לטבח טענו כי התוקפים הוציאו להורג אזרחים שכבר היו פצועים, וכן טענו כי התוקפים טבחו גם בנשים וילדים. התקיפה הביאה לעקירה כפויה של כל הנשים והילדים ששרדו מהכפר, רבים מהם מצאו מקלט באל-מנאקל. רבים מהניצולים גינו את צבא סודאן על שלא שלח תגבורת כלשהי לכפר במהלך התקיפה השנייה, לאחר שתושבים רבים ביקשו עזרה.

כוחות ההתערבות המהירה הצדיקו את הטבח בחשבון ה"X" הרשמי שלהם, בטענה שתושבי הכפר מאכסנים גדודי בורהאן ומוג'אהדין של האויב, וכן בטענה שהם מתכננים לתקוף את כוחותיהם באזור ג'בל אווליה בח'רטום.

מרכז המעקב אחר זכויות האדם של משאד גינה בחריפות את האופי חסר ההבחנה של ההתקפות, ואת העקירה הכפויה של נשים וילדים שנבעה מהן, על ידי סיווגם כפשעי מלחמה, הפרות זכויות אדם והפרות של החוק הבינלאומי. הם קראו לקהילה הבינלאומית להוקיע את ה-RSF, למנוע פשעי מלחמה עתידיים על ידי התערבות בסכסוך, ולהעמיד את מבצעי פשעי המלחמה לדין.

מפלגת האומה הלאומית  גינתה אף היא את הטבח שביצעו כוחות ה-RSF, והגדירה אותם כפשעים נגד האנושות. היא גם טענה שהתקיפה מייצגת המשך של הטיהור האתני ורצח העם בדרפור. היא הזהירה את הקהילה הבינלאומית מפני ההשלכות האפשריות של החלטתה לשתוק והחלטתה שלא להטיל על ה-RSF אחריות למעשי רצח העם, אונס נשים ועקירת אזרחים בכפייה.

מגרש כדורגל בכפר הוסב לבית קברות עבור הקורבנות.

## ראו גם
* רצח העם בדארפור
* מלחמת האזרחים הסודאנית הראשונה
* מלחמת האזרחים הסודאנית השנייה

## הערות שוליים

ואד אל-נורה
קטגוריה:סודאן: היסטוריה
אוזי בו!

**אוזי בו!** (בצרפתית: **!Ozie Boo**) היא סדרת טלוויזיה צרפתית לילדים בהנפשה ממוחשבת. שידור הבכורה של הסדרה היה בצרפת ברצועת השידור פלייהאוס דיסני בשנת 2006. בישראל הסדרה החלה את שידוריה בדיבוב עברי בערוץ לולי בשנת 2009. הסדרה בת 3 עונות ו-130 פרקים באורך 3 דקות.

שיר הפתיחה בדיבוב העברי בוצע על ידי נורית בנאי קורן ונוהל על ידי עוזי פוקס.

## עלילה
העלילה עוסקת בהרתפקאותיהם של חמישה פינגווינים הגרים בקוטב הצפוני, בכל פרק הם ילמדו איך לחיות ביחד.

## דמויות
### האוזי בו!
* **אד** (**Ed**): פינגווין ירוק.
* **פרד** (**Fred**): פינגווין כתום.
* **נד** (**Ned**): פינגווין כחול.
* **נלי** (**Nelly**): פינגווינית ורודה.
* **טד** (**Ted**): פינגווין אדום.

### דמויות נוספות
* **ראג'ה** (**Rajah**): גורת טיגריסים לבנה.
* **מיקי וניקי** (**Mikky and Nikky**): גורי דובי קוטב לבנים.
* **מל** (**Mel**): כוכבת ים.
* **וולי ופולי** (**Wally and Polly**): גורי לבינתיים.
* **סקיי** (**Sky**): אלבטרוס.
* **פרופ' שקנאי** (**Mr. Pelicar**): שקנאי*.*

## מדבבים
הדיבוב העברי הופק על ידי עוזי פוקס, סאלי אמיגה ומשה קרבלניק ובוים על ידי שרון בורגאוקר.

## סדרות ספין אוף
לסדרה סדרת ספין אוף אחת:
* **אוזי בו! - שומרים על הסביבה (Ozie Boo Save the Planet)**: בסדרת הספין אוף הזאת האוזי בו! וחבריהם בכיתה ילמדו כיצד לשמור על הסביבה ועל הטבע. בישראל שודרה הסדרה בערוץ הופ! בדיבוב עברי. סדרה זו כוללת עונה אחת ו-78 פרקים באורך 5 דקות.

## קישורים חיצוניים

* 

קטגוריה:סדרות טלוויזיה לילדים
קטגוריה:סדרות Playhouse Disney
קטגוריה:ערוץ הופ!: תוכניות רכש
קטגוריה:ערוץ לולי: סדרות
קטגוריה:סדרות הנפשה צרפתיות
קטגוריה:סדרות טלוויזיה צרפתיות שעלו לשידור בשנות ה-2000
קטגוריה:פינגווינים בתרבות